ความไม่แน่นอนจะยังคงสูงในระยะสั้น
20 มีนาคม 2566

ความไม่แน่นอนจะยังคงสูงในระยะสั้น
ยังเร็วเกินไปที่จะประเมินผลกระทบจากกรณี bank run ของธนาคาร SVB ต่อกลุ่มพลังงานและปิโตรเคมี
ในมุมมองของเรา ผลกระทบจากกรณีนี้ต่ออุปสงค์ผลิตภัณฑ์พลังงานและปิโตรเคมีภัณฑ์ยังไม่ชัดเจน ขณะที่สถานการณ์ความไม่แน่นอนของภาคการเงินสหรัฐฯ ยังคงดำเนินต่อไป การบริโภคอาจอ่อนตัวลงจากความกังวลที่ว่าเศรษฐกิจสหรัฐฯ อาจต้องเผชิญกับภาวะถดถอย แต่ในทางกลับกัน การเปลี่ยนนโยบายโดยฉับพลัน (policy U-turn) ที่อาจเกิดขึ้นกับนโยบายการปรับขึ้นอัตราดอกเบี้ยของสหรัฐฯ อาจกระตุ้นอุปสงค์การบริโภคในส่วนที่เหลือของโลก
ทั้งนี้ หากอิงตามข้อมูลของ Bloomberg ความน่าจะเป็นที่จะเกิดภาวะเศรษฐกิจถดถอยในสหรัฐฯ ยังคงทรงตัวที่ 60% ในช่วง 3 สัปดาห์ที่ผ่านมา (ณ วันที่ 15 ก.พ.) ขณะที่ความน่าจะเป็นของประเทศในภูมิภาคยุโรปลดลงเหลือ 49% จาก 54% ในช่วงเวลาเดียวกัน
การจัดสรรสินทรัพย์ใหม่จะส่งผลกระทบต่อราคาพลังงานทันที
เป็นที่พิสูจน์ให้เห็นแล้วว่านักลงทุนไม่ชอบความไม่แน่นอน และเริ่มเทขายหุ้นพลังงานและปิโตรเคมี ทำให้ราคาหุ้นปรับตัวลง 1-14% ในขณะที่สถานะการเก็งกำไรในน้ำมันดิบถูกขายออกไป 12% ในช่วง 3 สัปดาห์ที่ผ่านมา ซึ่งทำให้ล่าสุดราคาน้ำมันดิบลดลงไป 7% แต่ในทางกลับกัน ราคาซื้อขายทองคำล่วงหน้าและพันธบัตรรัฐบาลสหรัฐฯ เพิ่มขึ้นประมาณ 5% เนื่องจากเกิดภาวะลดความเสี่ยง (risk-off) ของนักลงทุน
มุมมอง KS
คงมุมมองที่เป็นกลางต่อทั้งกลุ่มพลังงานและกลุ่มปิโตรเคมี
เนื่องจากผลกระทบของการปิดกิจการของธนาคาร SVB ในสหรัฐฯ ต่ออุปสงค์พลังงานและเคมีภัณฑ์ยังไม่ชัดเจน เราจึงคงมุมมองที่เป็นกลางต่อกลุ่มพลังงานและกลุ่มปิโตรเคมี โดยหุ้นเด่นของเราในกลุ่มพลังงานยังคงเป็น BCPและ TOP ขณะที่ PTTGC เป็นหุ้นเด่นในกลุ่มปิโตรเคมี หากไม่เกิดภาวะเศรษฐกิจถดถอย
หากพิจารณาจากความเสี่ยงต่อผลตอบแทนในระยะสั้นและในทางกลยุทธ์ เราชอบ PTT มากที่สุดจากกำไรและเงินปันผลที่มีความมั่นคงกว่า รวมถึง downside ที่จำกัดของราคาหุ้น ในปัจจุบัน ขณะที่ปัจจัยเสี่ยงที่สำคัญ ได้แก่ กรณี bank run ที่เกิดขึ้นกับธนาคารสหรัฐฯ ลุกลามและนำไปสู่ภาวะเศรษฐกิจถดถอยที่รุนแรง
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #Energy